CELEX: 32017R0324
Language: et
Date: 2017-02-24 00:00:00
Title: Komisjoni määrus (EL) 2017/324, 24. veebruar 2017, millega muudetakse määruse (EL) nr 231/2012 (millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid) lisa seoses aluselise metakrülaatkopolümeeri (E 1205) spetsifikatsioonidega (EMPs kohaldatav tekst )

25.2.2017   
            
            
               ET
            
            
               Euroopa Liidu Teataja
            
            
               L 49/4
            
         KOMISJONI MÄÄRUS (EL) 2017/324,
   24. veebruar 2017,
   millega muudetakse määruse (EL) nr 231/2012 (millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid) lisa seoses aluselise metakrülaatkopolümeeri (E 1205) spetsifikatsioonidega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artiklit 14,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5,
   ning arvestades järgmist:
   
               (1)
            
            
               Komisjoni määruses (EL) nr 231/2012 (3) on sätestatud määruse (EÜ) nr 1333/2008 II ja III lisas loetletud toidu lisaainete spetsifikatsioonid.
            
         
               (2)
            
            
               Neid spetsifikatsioone võib komisjoni algatusel või pärast taotluse esitamist ajakohastada määruse (EÜ) nr 1331/2008 artikli 3 lõikes 1 osutatud ühtse menetluse kohaselt.
            
         
               (3)
            
            
               21. novembril 2014 esitati taotlus toidu lisaaine aluselise metakrülaatkopolümeeri (E 1205) spetsifikatsioonide muutmise kohta. Taotlus tehti vastavalt määruse (EÜ) nr 1331/2008 artiklile 4 liikmesriikidele kättesaadavaks.
            
         
               (4)
            
            
               Taotleja soovis toidu lisaaine määratluse muutmist seoses tootmisprotsessi lühikirjeldusega tootmisprotsessi ajakohastamise tõttu. Pärast praeguses spetsifikatsioonis esitatud osakeste suuruse põhjalikku läbivaatamist on taotluse esitaja taotlenud pulbri osakeste suuruse muutmist.
            
         
               (5)
            
            
               Euroopa Toiduohutusamet (edaspidi „toiduohutusamet“) võttis vastu arvamuse aluselise metakrülaatkopolümeeri (E 1205) kui toidu lisaaine spetsifikatsioonides kavandatava muudatuse ohutuse kohta (4). Lähtudes taotleja esitatud andmetest ja võttes arvesse kõnealuse aine esialgset hindamist 2010. aastal, (5) jõudis toiduohutusamet järeldusele, et toidu lisaaine aluselise metakrülaatkopolümeeri (E 1205) spetsifikatsioonides kavandatavaid muudatusi võib pidada ohutuks.
            
         
               (6)
            
            
               Seepärast tuleks määrust (EL) nr 231/2012 vastavalt muuta.
            
         
               (7)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 231/2012 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. veebruar 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 31.12.2008, lk 16.
   
      (2)  ELT L 354, 31.12.2008, lk 1.
   
      (3)  Komisjoni 9. märtsi 2012. aasta määrus (EL) nr 231/2012, millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid (ELT L 83, 22.3.2012, lk 1).
   
      (4)  EFSA Journal 2016;14(5):4490 lk 13.
   
      (5)  EFSA Journal 2010;8(2):1513, lk 23.
   
      LISA
      Määruse (EL) nr 231/2012 lisas muudetakse toidu lisaainet aluselist metakrülaatkopolümeeri (E 1205) käsitlevaid kandeid järgmiselt.
      
                  (1)
               
               
                  Määratlust käsitlev kanne asendatakse järgmisega:
                  
                              „Määratlus
                              
                           
                           
                              Aluselist metakrülaatkopolümeeri toodetakse isopropanoolis lahustatud monomeeride metüülmetakrülaadi, butüülmetakrülaadi ja dimetüülaminoetüülmetakrülaadi termiliselt juhitava polümerisatsiooni abil, kasutades vabade radikaalide doonoriga reaktsiooni käivitusüsteemi. Polümeeri ahela modifitseerimiseks kasutatakse alküülmerkaptaani. Polümeerilahust pressitakse ja granuleeritakse vaakumis, et eemalduksid lenduvad jääkained. Seejärel graanuleid kas kaubastatakse sellistena või jahvatatakse (mikroniseerimine).“
                           
                        
            
                  (2)
               
               
                  Osakeste suurust käsitlev kanne asendatakse järgmisega:
                  
                              „Pulbri osakeste suurus (pulber moodustab kasutamisel kile)
                           
                           
                              < 50 μm vähemalt 95 %
                              < 20 μm vähemalt 50 %
                              < 3 μm kuni 10 %“